cyanic-selkie/wikianc huggingface dataset:
John Westbergh
Johan «John» Westbergh (født 6. august 1915 i Myckelgensjö, død 12. november 2002 i Bredbyn) var en svensk kombinertløper, langrennsløper og skiskytter. Westbergh vant bronse i militært patruljeløp under vinter-OL i 1936. Militært patruljeløp, en forløper til skiskyting, var demonstrasjonssport under OL 1936, medaljevinnerne fikk OL medaljer, men havnet ikke i den offisielle statistikken.
I VM i Lahtis i 1938 tok han sølvmedalje i kombinert. I VM i Zakopane i 1939 mislyktes han i kombinert og ble nummer 15, men han var på det svenske laget som tok sølvmedalje på 4 x 10 km stafett. Han ble også nummer 19 på 18 km langrenn i dette mesterskapet. Westbergh vant 18 km i Holmenkollen i 1938 og ble nummer 2 i kombinert. Han ble også nummer 3 i kombinert i 1940 og 4 i 1939. I 1941 ble han nummer 2 i kombinert i Lahtisspelen.
Westbergh ble fire ganger svensk mester i kombinert, i 1938, 1940, 1941 og 1942. Han tok sølv i 1936, 1939 og 1945, og bronse i 1946. Han ble svensk lagmester for Anundsjö IF på 30 km i 1940 og i kombinert i 1942. I 1945 og 1947 ble han svensk mester i skifeltskyting, og han tok bronse i 1949. Westbergh spilte også fotball for Anundsjö IF og drev med skyting for Anundsjö skytteförening.
Han var allrounder, noe som blant annet kom til uttrykk ved at han i 1940 stilte opp i alle øvelsene under det svenske mesterskapet på ski. Det endte med 22.-plass på 15 km, 4. på 30 km, 10. på 50 km, 1. i kombinert og 37.-plass i spesielt hopp.
John Westbergh representerte det meste av tiden Anundsjö IF, men i kortere perioder også I 19:s IF og Brännans IF. Han fikk hederstegnet Stor Grabb i 1948. Han var far til Håkan Westbergh, som også ble svensk mester i kombinert og deltok i VM.
Elio Carniel
Elio Carniel (født 7. juni 1923 i Wiener Neustadt, død 3. juni 1991 i Katzelsdorf) var en østerriksk-italiensk filmfotograf.
Liv og virke
Carniel begynte i 1942 som frivillig ved Wien-Film og ble mot slutten av krigen kameraassistent for Richard Angst (for eksempel i Ulli und Marei fra 1944). Som italiensk statsborger var han på denne tiden fritatt fra militærtjeneste. Fra 1945 arbeidet han med amerikanske filmaviser før han fra 1948 begynte å arbeide med kulturdokumentariske kortfilmer.
I 1951 fikk han sin debut som sjeffotograf innen spillefilm. Med unntak av Helmut Käutners internasjonalt anerkjente partisandrama Die letzte Brücke, begrenset Carniels arbeide seg til å gjelde lette underholdningsfilmer som Familie Schimek, Eva küßt nur Direktoren, Immer die Radfahrer, Mariandl og Waldrausch.
Fra 1963 arbeidet Carniel hovedsakelig med fjernsyn. Han fotograferte blant annet flere fremragende produksjoner av regissør Michael Kehlmann, deriblant Joseph Roth-filmatiseringen Radetzkymarsch, Hiob og Flucht ohne Ende samt Heldenfrühling som ble hans siste arbeide.
Fra tidlig på 1970-tallet foreleste han ved Wiener Hochschule für Film og Darstellende Kunst. I denne stillingen underviste han i fotografi, men fortsatte sitt praktiske arbeid. I 1976 var han med på grunnleggingen av Verband österreichischer Kameraleute og ble første formann der.
Elio Carniel var i tillegg fotograf ved de to kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.
Windermere
Windermere er Englands største innsjø. Det er en avlang innsjø som ble formet da en isbre trakk seg tilbake etter siste istid. Den har vært et av Englands mest populære steder for ferier og sommerhus siden Kendal og Windermere-jernbanen ble bygget i 1847. Innsjøen ligger i Cumbria county i Lake District.
Hestesport under Sentralamerikanske og karibiske leker 1938
Hestesport under Sentralamerikanske og karibiske leker 1938. Hestesport var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var andre gangen som Hestesport var med i de sentralamerikanske og karibiske leker. Det var fire øvelser, individuelt og lagkonkurranse i sprangridning og dressur.
Ørreten (film)
Ørreten, (originaltittel: La Truite) er et fransk spillefilm fra 1982 regissert av Joseph Losey med en roman av Roger Vailland som forelegg.
Blaster Master Zero 3
Blaster Master Zero 3 er et videospill i Blaster Master-serien utviklet av Inti Creates. Det er oppfølgeren til Blaster Master Zero 2. Det kom ut i 2021 til Nintendo Switch, Windows, PlayStation 4 og Xbox One.
Axel Ekwall (ingeniør)
Axel Ekwall (født 1. mai 1881 i Hedvig Eleonora sogn, Stockholm, død 23. mars 1940 samme sted) var en svensk ingeniør i byggeteknikk.
Ekwall ble uteksaminert fra Kungliga Tekniska högskolan i 1903. Han arbeidet som ingeniør ved vei- og vannbyggingsdistriktet i Sundsvall fra 1903–05, og i Trollhättan fra 1905–10. Han var arbeidsleder ved ombyggingen av Trollhätte kanal fra 1911–14, og var overingeniør ved Vattenfallsstyrelsen byggekontor fra 1914.
Ekwall ble ansatt som sakkyndig for utredning av Göteborg havn i 1917, for spørsmålet om bygging av kraftverk i Imatra i 1921, for ombyggingen av Saima kanal i 1925, for regulering av isproblemer i Glomma i 1928 og for utbygging av kraftverk ved Narvik i 1929. Han var formann i Svenska Teknologföreningens avdeling for byggeteknikk i 1920–22. Han ble medlem av Ingenjörsvetenskapsakademien i 1920, medlem av styret for Statens provningsanstalt i 1923 og han var også nestleder i Svenska Teknologföreningen.
Ekwall skrev mange artikler om kanal- og kraftverksspørsmål. Han var medarbeider og redaktor for Hansen-boken i 1922 og deltok i Väg- och vattenbyggnadkårens festskrift i 1926.
Tom Golder
Tom Golder (født 10. september 1944) er en australsk landhockeyspiller.
Han representerte Australia under Sommer-OL 1972 i München, hvor laget hans ble nummer 5.
Ragnar Stien
Ragnar Stien (født 1938) er en norsk nevrolog og grunnlegger av Den Norske Nevro-Litterære Klubb. Han er tidligere leder av Norske Nevrologiske Forening.
== Bibliografi (utvalg) ==
Translatewiki.net
translatewiki.net er en nettbasert oversettelsesplattform. Den er drevet av Translate-utvidelsen for MediaWiki, noe som gjør MediaWiki til et kraftig verktøy for oversettelse av alle typer tekst.
Det er på nåværende tidspunkt den 13. største wikien i verden etter antall sider, med om lag 5 000 oversettere for over 50 000 tekststrenger i over 20 prosjekt, inklusive MediaWiki, OpenStreetMap, Mifos, Encyclopedia of Life og MantisBT.
Egenskaper
Hovedkarakteristikkene til translatewiki.net og dets motor, Translate-utvidelsen, er å være en wiki. Dette gjør bidrag enkelt for enhver nettbruker med en lav eller ingen terskel for å begynne. Kvalitet sikres gjennom å la oversetteren fokusere på det de er best til, å oversette, og å fri dem fra alle andre byrder.
Oversettelser er umiddelbart tilgjengelig for oversetteren og «synkroniseres smidig med programvarens repositorier» eller med wikiens oversettbare sider uten at oversetteren trenger å gjøre noe som helst. I beste fall blir nye oversettelser implementert i prosjektene innen en dag.
Den innebygde oversettelseseditoren tilbyr varierte egenskaper for å hjelpe til med oversettelsene, slik som
Translatewiki.net er også en semantisk MediaWiki.
Historie
Translatewiki.net ble gjort tilgjengelig av Niklas Laxström som en lokaliseringsplattform for alle språk i MediaWiki omrking juli 2006, når det ble hetende Betawiki. Ved siden av oversettelser ble siden utviklet med karakteristikkene til en testings- og utviklingsplattform for MediaWiki (Nukawiki i 2005 ), med et fokus på forbedring av internasjonaliseringsegenskaper.
På slutten av 2007 sluttet Siebrand Mazeland seg til prosjektet og håndterer nå nettstedet som ble flyttet til dagens domene, translatewiki.net
I 2009 ble siden forbedret takket være et Google Summer of Code-prosjekt ved Niklas Laxström. I 2011 ble korrekturlesningsegenskaper introdusert. I 2012 ble oversettelsesminnemotoren utvidet til å omfatte alle Wikimediaprosjektene som benyttet seg av Translate.
I 2013 gjennomgikk Translate-plattformen en stor overhaling gjennom prosjektet «Translate User eXperience», eller «TUX». Dette inkluderte endringer i navigasjon, editorens utsende og følelse, oversettelsesområdet, filter, søk og farge og stil.
Støttede format
Noen av de grunnleggende støttede formatene følger. Flere kan legges til gjennom tilpasning.
Werner Hartmann (diskoskaster)
Werner Hartmann (født 20. april 1959) er en tysk tidligere friidrettsutøver som spesialiserte seg i diskoskast.
Israel (mannsnavn)
Israel er et mannsnavn av hebraisk opprinnelse. Staten Israel har tatt navn etter patriarken Jakob, som senere fikk navnet Israel.
Werner Hartmann (diskoskaster)
Han representerte Vest-Tyskland under Sommer-OL 1984 i Los Angeles, der han ble utslått i kvalifiseringen i diskos.
Israel (mannsnavn)
Etymologi
Israel har opprinnelse i det hebraiske navnet Yisrael (יִשְׂרָאֵל). Dette navnet har usikker opprinnelse. Det kan bety «Gud hersker», «Gud dømmer», «Guds prins», «Gud kjemper» eller «stående (med) Gud».
Utbredelse
Israel er i dag et vanlig mannsnavn blant annet i Israel, og i flere land i Latin-Amerika, i tillegg til i Etioia, Nigeria og Spania.
Kjente personer med navnet
Personene i listen er ordnet kronologisk etter fødselsår.
Den Norske Nevro-Litterære Klubb
Den Norske Nevro-Litterære Klubb er en klubb bestående av en liten gruppe hjernespesialister med interesse også i kunstnerisk og historisk retning.
Klubben ble opprinnelig startet av Ragnar Stien mens han var leder for Norsk nevrologisk forening. Han fikk andre nevrologer til å skrive om kultur sett fra et faglig ståsted. Dette har ført til at klubben har produsert 200 artikler og tre bøker. De er per desember 2016 15 medlemmer og de holder mellom 50 til 60 foredrag i året. Opptakskriteriene er spesielle og gjør at de færreste kan bli med i gruppen. Man må være nevrolog, og ha publisert noe om nevrolitteratur eller historie, og man må bli foreslått av et av medlemmene. I tillegg må alle medlemmene være enige om at det nye medlemmet skal tas opp. Når man er med i klubben må man være aktiv.
Klubben har vært med i Bokprogramet på NRK.
Robert Andrew
Robert Andrew (født 10. mai 1942) er en australsk landhockeyspiller.
Han representerte Australia under Sommer-OL 1972 i München, hvor laget hans ble nummer 5.
Stortingsvalget 2017 i Sogn og Fjordane
Stortingsvalget 2017 i Sogn og Fjordane avholdes mandag 11. september 2017. Det skal velges fire stortingsrepresentanter for valgkretsen Sogn og Fjordane fylke for valgperioden 2017-2021, herav tre distriktsmandater og ett utjevningsmandat. Det er det samme antallet som ved stortingsvalget i 2013.
Innvalgte i perioden 2013-2017
I perioden 2013-2017 har følgende stortingsrepresentanter vært innvalgt for Sogn og Fjordane:
Høyres Bjørn Lødemel vant sistemandatet med 3 617 stemmers margin. Nærmeste utfordrer var Fremskrittspartiets Frank Willy Djuvik.
Lødemel har vært innvalgt i to perioder på Stortinget og stiller ikke til gjenvalg i 2017.
Meningsmålinger
Lokale meningsmålinger for Sogn og Fjordane med spørsmål om stortingsvalg.
Hestesport under Sentralamerikanske og karibiske leker 1950
Hestesport under Sentralamerikanske og karibiske leker 1950. Hestesport var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var tredje gangen som hestesport var med i de sentralamerikanske og karibiske leker. Det var individuell og lagkonkurranse i sprangridning.
Stortingsvalget 2017 i Sogn og Fjordane
Meningsmålinger
Oppslutning:
Mandatfordeling:
Tabellen oppgir bare fordeling av de tre distriksmandatene. Utjevningsmandatet tildeles i sammenheng med landsresultatet.
Valgte Stortingsrepresentanter
Valgresultatet ga samme fordeling av de tre distriktsmandatene i fylket som i 2013. Utjevningsmandatet gikk fra Venstre til Kristelig Folkeparti. Følgende representanter ble valgt:
Libertad (Antique)
Libertad (Bayan ng Libertad) er en kommune på Filippinene. Kommunen ligger i landsdelen Visayas, og tilhører provinsen Antique.
Barangayer
Kommunen er inndelt i 19 barangayer per 30. september 2019.
Twitch
Twitch har hatt en massiv vekst siden etableringen og er i dag en av de sidene som leverer mest strømmet innhold til forbrukere. I 2014 rapporterte de 35 millioner unike besøkende hver måned som gjorde dem til den fjerde største nettsiden basert på mengde internett-trafikk. Samtidig meldte de at Justin.tv ville bli nedlagt og omgjort til Twitch. I 2015 rapporterte Twitch.tv at de hadde 2,1 millioner frivillige kringkastere og over 100 millioner besøkende hver måned.
Rundt halvparten av Twitch' brukere bruker mer enn 20 timer på å se på videoer på Twitch. Den gjennomsnittlige tiden som blir brukt av brukerne daglig er på 1 time og 46 minutter. Det er 13.476 partnerkanaler på twitch. Det er blitt kringkastet over 241 milliarder minutter med spillopptak.
I september 2014 ble Twitch kjøpt opp av Amazon.com for 970 millioner dollar.
Guvernementet Jekaterinoslav
Guvernementet Jekaterinoslav (russisk: Екатеринославская губернія) var et guvernement i Russland, 1802-1925. Det var omgitt av guvernementet Taurida, Kherson, Poltava, Kharkov og Donområdet. I sørøst grenset det til Azovhavet.
Guvernementet var til å begynne med delt i 8 kretser (ujezd): Jekaterinoslav, Verkhnodneprovsk, Bakhmut, Novomoskovsk, Aleksandrovsk, Pavlograd, Slavjanoserbsk og Rostov-na-Donu.
Blaster Master Zero 2
Blaster Master Zero 2 er et plattformspill i Blaster Master-serien utviklet av Inti Creates. Det er oppfølgeren til Blaster Master Zero. Spillet kom ut i 2019 til Nintendo Switch og Windows, i 2020 til PlayStation 4 og 2021 til Xbox One.
Oppfølgeren, Blaster Master Zero 3, kom ut i 2021.
Handling
Dette spillet ligner på det forrige spillet i serien, og spilleren skal igjen kontrollere SOPHIA for å utforske forskjellige miljøer eller beseirer motstandere ved å bruke stridsvognens forskjellige våpen. Spilleren kan også hoppe ut av stridsvognen, for å komme seg gjennom ulike passasjer eller dører.
Underveis kan spillere få tak i forskjellige oppgraderinger, som kan gi tilgang til forskjellige områder som tidligere var utilgjengelige. Historien fortsetter flere måneder etter hendelsene i Blaster Master Zero, hvor en ung oppfinner ved navn Jason Frudnick møtte en frosk-lignende skapning som han ga kallenavnet Fred.
Henry Smith (friidrettsutøver)
Henry Smith (født 16. mars 1955 i Wellington i New Zealand, død 14. mars 2020 samme sted) var en samoansk friidrettsutøver som spesialiserte seg i diskoskast.
Han representerte landet sitt under Sommer-OL 1984 i Los Angeles, der han ble utslått i kvalifiseringen i diskos.
Ronald Wilson
Ronald Wilson (født 17. oktober 1948) er en australsk landhockeyspiller.
Han representerte Australia under Sommer-OL 1972 i München, hvor laget hans ble nummer 5.
Call of Duty: Ghosts
Call of Duty: Ghosts er et førstepersonsskytespill utviklet av Infinity Ward med bistand fra Raven Software og Neversoft, og utgitt av Activision. Det er den tiende i Call of Duty-serien, og den sjette utviklet av Infinity Ward. Spillet ble lansert for Microsoft Windows, PlayStation 3, Xbox 360 og Wii U 5. november 2013, og Treyarch lagde versjonen for Wii U. Spillets utgivelsesdato på PlayStation 4 og Xbox One var offisielt 15. november 2013, og 22. november 2013.
Handling
Historien er lagt til nær fremtid som følger ødeleggelsen av Midtøsten etter bruk av atomvåpen. De olje-produserende nasjonene i Sør-Amerika grunnlegger Federation of the Americas som svar på den påfølgende globale økonomiske krisen. De vokser raskt til en global supermakt, som etter hvert invaderer og erobrer Mellom-Amerika, Karibien og Mexico. Spillets hovedpersoner er Ghosts, en styrke av amerikansk militært personell som er trent til å gjennomføre hemmelige oppdrag bak fiendens linjer. Enheten ledes av den pensjonerte amerikanske kaptein Elias Walker. Han får selskap av sønnene Logan og David Walker, sammen med en rekke andre spesialsoldater.
Spillets viktigste antagonist er Gabriel T. Rorke, den tidligere lederen av Ghosts som har begynt å arbeide for Federation etter å ha blitt tatt til fange og hjernevasket av Federation via tortur og hallusinogener. I 2017 forteller den amerikanske offiseren Elias Walker sine tenåringssønner Hesh og Logan legenden om hvordan Ghosts først dukket opp. I mellomtiden, i verdensrommet, kaprer Federation of the Americas et super-våpen kalt Orbital Defense Initiative (ODIN), som består av et nettverk av satellitter. Dette blir brukt til å ødelegge en rekke byer i det sør-vestlige USA. Astronautene Baker og Mosley ofrer seg selv for å destruere hele romstasjonen og hindre ODIN i å skyte opp flere våpen. Walker-familien slipper så vidt unna ødeleggelsen av San Diego.
10 år senere har krigen mellom USA og føderasjonen blitt veldig blodig, og utviklet seg til Utmattelseskrigføring. Imidlertid står amerikanerne fremdeles på sitt, og kjemper i nærheten av den tidligere grensen mellom USA og Mexico. Hesh og Logan er en del av en amerikansk spesialenhet, under kommando av Elias og blir ledsaget av Riley - deres lojale schæferhund. Under et oppdrag får de øye på Føderasjon-agenten Gabriel Rorke, som forhører Ghost-medlemmet Ajax. De forsøker å redde Ajax, men han blir likevel drept.
Flerspiller
Flerspillerdelen i Call of Duty: Ghosts er ikke som de forrige Call of Duty-spillene, noen nye mekanismer har blitt lagt til. Kartene har nå områder som kan endres eller ødelegges. Skarpskyttersiktet har også ny «dual render teknologi» slik at spilleren kan se rundt utenfor rammen (selv uskarpt) når man zoomer inn. 3. oktober 2013 ble en ny multiplayer-type, kalt «Squads», lansert.
«Strikezone», «Octane», «Prison Break», «Tremor», «Freight», «Stormfront», «Siege», «Warhawk», «Sovereign», «Overlord», «Flooded», «Strikezone», «Whiteout», «Stonehaven»  «Chasm» og « fog» var kartene i Call of Duty: Ghosts ved lansering. Det dynamiske kartet «Free Fall» var en pre-order bonus. Spillet har nå også spillbare kvinnelige soldater.
Mottagelse
Call of Duty: Ghosts fikk blandede og positive anmeldelser fra kritikere. Spillet ble rost for sin flerspillerdel og den nye spillmodusen «Extinction», men ble kritisert for dens enspillerdel, gjenbruk fra tidligere spill og for mangel på innovasjon. IGN roste spillet for i introdusere nye ting i spillets flerspiller, og sa at enspiller delen var lang, utfordrende og variert. GameSpot sa at enspillerdelen var imponerende. Begge likte de nye mulighetene for å lage sin egen karakter og nye spillmoduser i flerspiller, spesielt Extinction-modusen.
Spillet fikk også mye kritikk, selv om det ble rangert høyt. Mange kritikere sa at enspillerdelen ikke hadde en gripende handling og vekket ikke mange følelser. Mange var enige i at spillet generelt var bra, men gjør lite for å innovere og bruker heller en mal som utviklerne viste at ville fungere. PC Gamer sa at enspillerdelen var spennende, men bare mildt underholdende, og at spillets flerspiller føltes repetitivt.. VideoGamer.com roste spillet generelt, og likte det bedre enn Black Ops 2, men kritiserte det for å si at det ikke var mye nytt.< Eurogamer var mindre kritisk, og sa at enspillerdelen hadde blitt dårligere enn den som var i Black Ops 2, men var fortsatt bra.
Salg
Selv om spillet shippet en million dollar verdts med kopier verden over innen 24 timer at spillet skulle bli lansert, solgte spillet dårligere enn Call of Duty: Black Ops II. Per februar 2014 har spilet solgt 19 millioner kopier.
Sandra Shine
Sandra Shine (født Judit Barbara Dios, 9. september 1981 i Budapest) er en ungarsk pornoskuespiller og modell.
Sorte engler
Handling
I 1952 i Christchurch, New Zealand, er en 14 år gammel jente, Pauline Parker, venn med den mer velstående 13 år gamle Juliet Hulme. Begge to har hatt alvorlige sykdommer som barn, og flere sykehus-innleggelser. De finner på historier sammen, lager figurer, og til slutt lager de en fantasi-verden kalt Borovnia. De skriver romaner sammen, som de håper å publisere, og til slutt gjort til Hollywood-filmer. Over tid begynner denne verden å være like ekte for dem som den virkelige verden. Paulines forhold til moren Honora blir stadig mer fiendtlig og de to krangler oftere. Denne sinte atmosfæren står i skarp kontrast til det fredelige intellektuelle livet Juliet deler med familien sin. Pauline tilbringer mesteparten av tiden sin sammen med Hulmes-familien, hvor hun føler seg akseptert.
Juliet introduserer Pauline for ideen om "den fjerde verden" en himmel uten religion hvor musikk og kunst feires. Juliet tror hun kommer dit når hun dør. Juliet får diagnosen tuberkulose, og blir sendt til en klinikk. De fantaserer fremdeles om Borovnia, og de flykter dit når de er under stress i den virkelige verden. De engasjerer seg i stadig mer voldelige, til og med morderiske, fantasier om mennesker som undertrykker dem. Etter fire måneder blir Juliet friskmeldt, og forholdet deres blir mer intenst. Juliet oppdager at moren hennes er utro, og foreldrene skiller seg. Dette opprører Juliet. Hun blir hysterisk ved tanken på å forlate Pauline, og de planlegger å stikke av sammen. De begynner også å snakke om å myrde Paulines mor.
Om filmen
Sorte engler ble godt mottatt under den 51. filmfestivalen i Venezia i 1994, og ble en av de mest kritikerroste filmene det året. Kritikere roste de fleste sidene ved filmen, spesielt rolleskildringene til da de ukjente skuespillerne Winslet og Lynskey, og Jacksons regi. Filmen ble nominert til Oscar for beste originalmanus.
Filmen ble jevnt over godt mottatt av anmelderne og har fått så mye som 92 % på Rotten Tomatoes. Den ble også godt mottatt av de norske anmelderne. Blant annet så gav Dagbladet, Dagsavisen og FilmMagasinet den terningkast fem, VG og Film&Kino fire og Aftenposten tre.
Steve Bould
Stephen Andrew «Steve» Bould (født 16. november 1962) er en engelsk fotballtrener og tidligere fotballspiller som er manager for Arsenal FC U23-lag.
Terry McAskell
Terry McAskell (født 9. januar 1944) er en australsk landhockeyspiller.
Han representerte Australia under Sommer-OL 1972 i München, hvor laget hans ble nummer 5.
Jakartabukta
Jakartabukta (indonesisk: Teluk Jakarta) er en bukt nord for byen Jakarta. De tusen øyene, en øygruppe med 108 øyer, ligger her. Ikke mindre enn 13 elver renner ut i bukta, deriblant Ciliwung.
Flertallet av kystsamfunnene rundt bukta består av mennesker som lever under fattigdomsgrensen, ofte under forhold med dårlig hygiene. Tilførselen av næringsstoffer fra landbruksavrenning, industriell forurensning, og avløpsvann har ført til eutrofisering, som i sin tur har ført med seg endringer i områdets biologiske mangfold. Farlig algeoppblomstring har blitt observert her.
Mio min Mio (film)
Mio min Mio er en svensk-norsk-russisk filmatisering av Astrid Lindgrens barnebok med samme navn.
Handling
Niåringen Bosse – Bo Wilhelm Olsson – bor i Stockholm. Moren hans døde da han ble født, og han har vokst opp som fosterbarn hos tante Edla og onkel Sixten. De er sure og tverre, og blir ofte sinte på ham. Han drømmer om at hans ukjente far en dag skal dukke opp og ta ham til seg. Bosses eneste venn heter Benke.
En kveld lurer Bosse seg ut i parken. Der finner han en ånd i en flaske, som forteller at han har fått i oppdrag fra kongen av «Landet i det Fjerne» å hente en gutt som heter Bo Wilhelm Olsson. Bosse blir med ånden til «Landet i det Fjerne», og der oppdager han at landets konge er hans egen far. Det viser seg også at Bosses egentlige navn er Mio, og at alle i kongeriket har ventet på at Mio skal komme til dem. Mio får mange nye venner, og en bestevenn som heter Jum-Jum, men som minner veldig om Benke.
Mio får også en kritthvit hest som heter Miramis. Mio og Jum-Jum tilbringer hver eneste dag på ridetur. Men det finnes mørke skygger også i «Landet i det Fjerne»; den onde ridderen Kato, som er herre over «Landet Utenfor», røver små barn og forvandler dem til fugler. Mio blir veldig redd for Kato, men etter hvert får han høre at han er den eneste som er i stand til å nedkjempe den onde ridderen.
Nicolai Peters
Nicolai Hermannssohn Peters (født 10. juni 1766 i Frederiksstad i det danske hertugdømmet Slesvig, død 10. januar 1825 i Flensborg) var en dansk dyremaler.
Peters far var Hermann Peters, som ved siden av sitt håndverk som maler og lakkerer også malte stilleben av døde fjerkre eller fisk. Mens broren Jacob Peters ble landskapsmaler, fulgte Nicolai i samme retning som faren. Han malte fugler, pattedyr, fisk, blomster og insekter i vannfarve og gouache. Hans gjengivelser av dyr og planter var meget presise, han kom derfor til å illustrere flere vitenskapelige verk.
Han ble i samtiden berømt for blikkbokser med virkelighetstro, malte pengeseder på lokkene. Han var også kjent som skuespiller og dikter, med bidrag til tidsskrifter og med selvstendige verk. I 1805 skrev han et hyllesdikt til Christian VII med tittelen: Empfindungen vom Sklavenjoche entlastete Menschen.
I 1791 giftet han seg i København med Juliane Marie Lind, og utstilte flere ganger i samme by. Statens Museum for Kunst eier ''En Hønsegård. Allegori på tålsomheden'' av Peters. I 1810 flyttet han til Flensborg, hvor han døde.
USS «Nitze» (DDG-94)
USS «Nitze» (DDG-94) er en amerikansk jager i Arleigh Burke-klassen med hjemmehavn i Norfolk i Virginia. Skipet, som oppkalt etter Paul Nitze, tilhører Atlanterhavsflåten i Den amerikanske marinen.
No More Stories Are Told Today I’m Sorry They Washed Away No More Stories The World Is Grey I’m Tired Let’s Wash Away
No More Stories Are Told Today, I'm Sorry They Washed Away No More Stories, The World Is Grey, I'm Tired, Let's Wash Away er det femte studioalbumet fra det danske bandet Mew, utgitt 17. august 2009.
Albumet ble produsert av Rich Costey som også produserte bandets gjennombruddsalbum Frengers. Dette er bandets første album som trio etter at bassisten Johan Wohlert forlot bandet. Albumets tittel er hentet fra teksten til sangen «Hawaii Dream». Bonussporet på vinylutgivelsen, «Nervous» er sangen «New Terrain» spilt baklengs.
Personell
Andre medvirkende
Xenoblade Chronicles X
Spillet finner sted på den fiktive planeten Mira. Jorda har blitt ødelagt av en utenomjordisk krig og menneskeheten har fortatt den i romskip for å overleve. Romskipet «New Los Angeles» kommer seg såvidt unna krigshandlingen og krasjlander på Mira. Spillfiguren blir vekket fra dvalen de be lagt inn i for romferden av en som heter Elma, og utforsker derretter planeten med mechs.
Stavfjorden
Stavfjorden er navnet på to fjorder i Norge:
Just-in-time-kompilering
Just-in-time-kompilering, eller JIT-kompilering, også kalt dynamisk oversettelse, er en kompilering som blir foretatt under kjøringen av et program i stedet for forut for eksekvering. Som regel er dette en oversettelse til maskinkode som deretter utføres direkte, men det kan også være en oversettelse til et annet format. Et system som implementerer en JIT-kompilator fortsetter vanligvis å analysere koden som utføres og identifiserer deler av koden hvor hastighetsforbedringen fra kompilering kan overveie kostnadene ved kompilering.
JIT er en kombinasjon av to tradisjonelle måter å oversette maskinkode på – fortolkning og ahead-of-time-kompilering – og kombinerer fordeler og ulemper fra begge.
Filchner-Ronne isbrem
Filchner-Ronne isbrem er den nest største isbremmen i Antarktika. Bremmen ligger ved bredden av Weddellhavet og er delt ved Berknerøya i to adskilte områder. Ronne isbrem utgjør den største, vestlige delen mot Antarktishalvøya. Filchner isbrem er den østlige delen mot Coats Land. Størrelsen er 449 000 km².
Isbremmen er oppkalt etter polarforskerne Wilhelm Filchner og Finn Rønne.
Isens maksimale tykkelse er 600 m. Vanndypet når ned til 1400 m.
De viktigste isbreene som ender i bremmen er Slessorbreen, Recoverybreen, og Support-Force-breen. Alle tre ligger øst for Berknerøya.
Goliardene
Goliardene var en gruppe geistlige i middelalderen på lærestedene og universitetene i Frankrike, Tyskland, Spania, Italia og England. De var klerikal klasse som tilsvarte hoffnarrene blant legfolk, og deres satire var rettet mot samfunnets makthavere – geistlige inkludert, og uttrykte misnøye med de økende motsetningene i kirken, som pengesvindel, korstogenes feilskjær, og andre ankepunkter. Goliardene var kjent mer som folk som gjorde opptøyer og drev med spillopper og var svirebrødre enn opptatt av poesi og lærdom, men de uttrykte seg via sang, poesi og framføringer. Skriftene inneholdt ofte parodier på blant annet Bibelen, katekismer, klerikale dekreter, pavelige buller og lignende.
Goliardiske vers viser til frodige satiriske poesi på latin som ble gjort av en mellom 1100- og 1200-tallet. Den goliardiske tradisjon oppstod i Frankrike og var ved dette navnet representert hos 1100-tallets omvandrende lærde, hovedsakelig geistlige. Satire i perioden fra ca. 1075 til 1350 var et middel for geistlige til å kritisere hverandre og for å fremme kirkereformer. Fra årene etter 1350 ble den klerikale satire delt med et større publikum. Den antiklerikale satire hadde antagelig sitt opphav i den seriøsitet og fromhet som fulgte kirkereformene, den gregorianske reform, på 1000-tallet.
Etymologi
Opphavet til ordet «goliard» er uklart. Det kan komme fra latinske gula, «grådighet», «fråtseri». Det ble sagt av dem selv at det hadde sin opprinnelse fra en mytisk «biskop Golias», en form for middelalderlatin av navnet Goliat, kjempen som slåss mot David av Israel i Det gamle testamente, en antydning at de poserte som stordrikkende enn som lærde studenter som drev gjøn med de kirkelige og politiske autoriteter. Mange forskere mener at ordet kan gå tilbake til et brev som hadde gått mellom den hellige Bernhard av Clairvaux og pave Innocens II hvor han refererte til Peter Abelard som en Goliat, således skapte en forbindelse mellom Bibelens Goliat og de studenter som var tilhengere av Abelard. Andre forskere har støttet oppfatningen at ordet er avledet fra gailliard, i betydningen «en munter og utsvevende fyr». På fransk synes det som om ordet hadde en geistlig assosiasjon, men den gikk tapt da ordet ble benyttet på engelsk. I engelsk litteratur på 1300-tallet hadde det fått den generelle betydningen av en jongleur eller trubadur, hvilket er dens mening i Piers Plowman og hos Geoffrey Chaucer.
Satirisk poesi
Satirene hadde til hensikt å håne og være nidskrift over kirken. Eksempelvis, ved Saint-Rémy dro goliardene til messe i en prosesjon hvor hver av dem trakk en sild etter seg i en hyssing. Leken var å trå på fisken foran seg og unngå at noen tråkket på den som man selv trakk på. I en del distrikter ble et esel feiret. Eselet ble kledd i et tåpelige kostyme og ble ledet kirkegulvet hvor en kantor messet en hyldningssang. Universitetet i Paris klagde:
Goliardene benyttet hellige kilder som tekster fra den romersk-katolske messe og latinske hymner og vridde dem sammen på sekulære og satirisk vis i deres dikt. Sjargongen til skolastisk filosofi opptrådte også hyppig i deres dikt, enten satirisk eller ettersom disse konseptene var velkjente deler av forfatternes ordlister. Deres satirer var bortimot ensidig rettet mot kirken og angrep selv paven. Goliardene var en protestbevegelse og markerte et særskilt skritt i den voksende kritikken mot kirkens misligheter som kom fra dens egne rekker.
Goliardene møtte til sist gjengjeldelse fra kirken. I 1227 forbød kirkemøtet i Trier dem fra å delta i kirkesangen. I 1229 hadde goliardene en andel i forstyrrelsene ved Universitetet i Paris i sammenheng med intrigene til den pavelige legaten. De ble utsatt for talløse kirkeråd, mest kjent var et i 1289 hvor det ble beordret at «ingen klerker skal være sjonglører, goliarder eller bajaser», og i 1300 ved Köln ble de forbudt til å preke eller delta i avlat. Ofte ble «presteskapets privilegier» fratatt goliardene helt og holdent.
Det meste av samlingen Carmina Burana tilhørte goliardisk latinsk poesi. Diktningen her lovpriste vin og opprørsk levevis. Carmina Burana, som ble utgitt på slutten av 1800-tallet, var tatt fra et manuskript som tyder på at det var blitt skrevet i Bayern på 1200-tallet. Mange av disse diktene ble oversatt til engelsk av John Addington Symonds under den karakteriserende tittelen Wine, Women, and Song (Vin, kvinner og sang) i 1884. Carmina Burana inneholdt også de to eneste kjente komplette tekstene av pasjonsdrama fra middelalderen, den ene med og den andre uten musikk. Emnene til goliardiske poesi og sanger varierer. En del er politisk og religiøs satire, en del er kjærlighetssanger av uvanlig direkthet. Andre er drikkeviser og en hyllest til et fritt og opprørsk liv. Det sistnevnte involverer faste trekk for goliardiske elementer: klage på manglende verdighet hos prestene, en hjemløs lærds kunnskapsrike medynk, skamløs lovprisninger av hedonisme, og ukuelig benektelse av kristen etikk. Det synes som de fleste av diktene var skrevet med tanke på framføring, særlig til musikk. Muligens ble den samme melodien benyttet til flere dikt.
En goliardisk forfatter, ellers anonym, har fått navnet «Erkepoeten», og det finnes rundt ti dikt etter ham. Hans mest kjente dikt er en latterliggjøring bekjennelse, og er kanskje i sitt vesen et hedensk dikt. Andre goliardiske poeter er deres egentlige navn kjent, blant annet Peter av Blois og Walter av Châtillon.
Betydning
Middelalderen framstår for ettertiden som en tid preget av enøyd tro, dominert av en allestedsnærværende og dominerende kirke. På samme måte som beat-generasjonen på 1950-tallet tjente som en motbalanse kan man kanskje se goliardene som en motbevegelse til middelalderens ensretning og konformitet. Den blomstret for mer enn et århundre, forsvant gradvis, hovedsakelig som et resultat av kirkens undertrykkelse, og var borte på 1300-tallet. Som poesi satte deres diktning spor etter seg, og det finnes avtrykk av goliardiske vers i norske Strengleikar (norrønt Ljóðabók), en samling med prosastykker som ble gjort rundt 1250.
Både vaganter og goliarder var middelalderens omvandrende, marginaliserte geistlige og lærde, men også lekfolk, både kvinner som menn, som benyttet deres tillærte kunnskap fra klosterskolene i en vekselvirkning mellom den muntlige og skriftlige tradisjon til spre respektløse sanger, dikter og historier. Disse var, i Arnold Hausers formulering, ”de lærdes proletariat”. Goliardene hadde en litterære betydning ved at de skrev latinsk poesi med trykkbasert verslære framfor den klassiske kvantitative verselære ettersom vektlegging på stavelse hadde lenge opphørt å være en faktisk del av latinsk uttale. Denne litterære bevegelsen gjorde det til sist mulig for å skrive nye, fromme vers på latin, eksempelvis som Thomas av Celanos Dies Iræ (Vredens dag) eller Thomas Aquinas' Pange Lingua, det som nå kalles for gregoriansk sekvens skrevet i latinsk poetisk former som goliardene bidro til å utvikle.
Dominique Bechard
Dominique Bechard (født 21. oktober 1963) er en mauritsisk tidligere friidrettsutøver som spesialiserte seg i diskoskast.
Han representerte landet sitt i Sommer-OL 1984 i Los Angeles, der han ble utslått i kvalifiseringen i diskos.
Red Star OS
Red Star OS er det engelske navnet på et Linux-basert operativsystem som brukes i Nord-Korea. Systemet ble utviklet på Kim Il-Sung Universitetet i 2002 av en russisk IT-student. Den siste versjon 2.0. er fra 2010 og er etter sigende ytterst moderne og bestemt fulgt med operativsystemer i Vesten.
Systemet kan brukes til nettsøk, videostrømming, internettchat samt spill. Dessuten inneholder det også et skriveprogram. Nord-Korea har sitt eget interne krypterte internett, som ikke er forbundet med resten av verdens internett. Et unntak er på universitetene i Nord-Korea, hvor der også er adgang til verdens internett, her er der dog pålagt streng sensur. Nord-Koreas regjering uttaler at det er for å beskytte folket mot desinformasjon og imperialistisk propaganda, derfor har folket i helhet mulighet for å kommunisere med hverandre over sitt eget interne internett, men ikke med folk i andre land.
Thijs Kaanders
Thijs Kaanders (født 9. februar 1949) er en nederlandsk landhockeyspiller.
Han representerte Nederland under Sommer-OL 1972 i München, hvor laget hans ble nummer 4.
Ciliwung
Ciliwung er sterkt forurenset. Mange fattige mennesker er tvunget til å leve ved elven fordi det er alt de har råd til. Det er ingen organisert renovasjon for dette området, så avfallet ender opp i elva. Fordi de ikke har råd til rent drikkevann er mange av beboerne tvunget til å koke og drikke vannet fra elva, noe som forårsaker mange helseproblemer.
Rundt 1720 ble det bygget mange sukkerfabrikker langs Ciliwung. Av rundt 130 fabrikker på Java lå 50 på bredden av elva. Arbeiderne kastet ofte produksjonsavfall rett i elva og var ikke klar over at dette ville tette elveløpet over tid.
Kelly VanderBeek
Kelly VanderBeek (født 21. januar 1983 i Kapuskasing, Ontario) er en kanadisk alpinist.
VanderBeek feiret sin første internasjonale triumf under junior-VM 2002 og 2003, med to bronsemedaljer i Super-G. Siden november 2001 har hun regelmessig deltatt i rennene i verdenscupen.
Karrierens foreløpig beste prestasjon kom under OL 2006, der hun kom på en overraskende kom på fjerdeplass, bare tre hundredeler bak bronsevinneren Alexandra Meissnitzer.
Hun kom tre ganger på seierspallen i verdenscupen: Hun ble nummer tre i super-G i Lake Louise i desember 2006, og hun ble nummer to i utforrennene i St. Anton i desember 2007 og i Sestriere i februar 2008. i super-G-rennet i Hafjell i mars 2006 var hun bare ett eneste hundredels sekund bak vinnertiden, men hun måtte nøye seg med fjerdeplassen, ettersom tre løpere hadde nøyaktig samme tid.
Allround-NM på skøyter junior 1989
Allround-NM på skøyter junior 1989 ble avholdt 13., 14. og 15. januar 1989 på Fram kunstisbane i Larvik med 80 deltakere, fordelt på 10 i eldre junior kvinner, 24 i yngre junior kvinner, 18 i eldre junior menn og 28 i yngre junior menn. Teknisk arrangør var Idrettsforeningen Fram.
Juniornorgesmestere i allround 1989 ble Heidi Skjeggestad, Idrettsforeningen Fram i eldre junior kvinner, Hege Langli, Asker Skøyteklubb i yngre junior kvinner, Kai Stensli, Skreia Skøyteklubb i eldre junior menn og Ådne Søndrål, Hol Idrettslag i yngre junior menn.
Flip van Lidth de Jeude
Flip van Lidth de Jeude (født 13. juni 1949) er en nederlandsk landhockeyspiller.
Han representerte Nederland under Sommer-OL 1972 i München, hvor laget hans ble nummer 4.
OSNews
OSNews er nettsted for nyheter innenfor informatikk. Nettstedet ble opprettet i 1997, og fokuserte på operativsystemer, men fokuserer nå på nyheter innenfor forbrukerelektronikk.
Innholdet blir styrt av en gruppe redaktører og eiere. Ansvarlig redaktør er Thom Holwerda, som ble tilsluttet nettstedet i 2005.
Manuel Serifo Nhamadjo
Manuel Serifo Nhamadjo (født 25. mars 1958, død 17. mars 2020) var en bissauguineansk politiker for Det afrikanske partiet for Guinea-Bissau og Kapp Verdes uavhengighet (PAIGC, til 2012). Han var Guinea-Bissaus nasjonalforsamlings president og landets fungerende president. Han var også en kandidat i det avbrutte presidentvalget i Guinea-Bissau i 2012, hvor han i første runde kom på tredjeplass. Etter militærkuppet i april samme år, ble han innsatt som fungerende president som del av en overgangsregjering.
Marinus Dijkerman
Marinus Dijkerman (født 2. mars 1948) er en nederlandsk landhockeyspiller.
NM i bryting 1981
NM i bryting 1981 ble arrangert i Kristiansand 14.-15. mars. Arrangør var AK 28. Kongepokalen ble vunnet av Morten Brekke.
Landmaktutredningen
Landmaktutredningen var en utredning av hvordan Norges «landmakt» skulle se ut i fremtiden, det vil si hvordan Hæren og Heimevernet burde utvikles for å forbli relevante. Forsvarssjefen ledet utredningen på oppdrag fra Forsvarsdepartementet.
Utredningen begynte i 2016 og ble lagt fram 13. oktober 2017 for å være klar til behandlingen av statsbudsjettet for 2018.
Etter stortingsvalget i september 2017 la Erna Solbergs regjering frem en stortingsproposisjon (Prop. 2 S) 13. oktober samme år. Den inneholdt anbefalinger om tiltak for Hæren og Heimevernet, endringer i førstegangstjenesten og anvendelse av vernepliktige for å øke beredskapen og tilgjengeligheten.
Regjeringens forslag til endringer i landmakten ble vedtatt av Stortinget i desember 2018. Vedtaket innebærer blant annet at Luftforsvarets Bell-helikoptre flyttes til Rygge flystasjon, med unntak av tre maskiner som beholdes på Bardufoss flystasjon. I tillegg vil Forsvaret leie inn sivile helikoptre som en supplerende kapasitet i nord. Det ble også opprettet et felles hovedkvarter for Hæren og Heimevernet i Finnmark, Finnmark landforsvar.
Arbeidsgruppe
Forsvarssjefen utpekte Aril Brandvik til leder av Landmaktutredningens arbeidsgruppe.
Referansegruppe
Forsvarssjefen opprettet en referansegruppe til støtte for arbeidet med landmaktutredningen:
Rob Gray
Rob Gray (født 5. oktober 1956) er en liechtensteinsk tidligere friidrettsutøver som spesialiserte seg i diskoskast.
Han representerte landet sitt under Sommer-OL 1984 i Los Angeles, der han ble utslått i kvalifiseringen i diskos.
Robert J. Bentley
Robert Julian Bentley (født 3. februar 1943 i Columbiana i Alabama) er en amerikansk republikansk politiker. Han var guvernør i delstaten Alabama fra 2011 til 2017. Før dette var han valgt til Alabamas lovgivende forsamling fra Tuscaloosa 2003–2011.
Stongfjorden
Stongfjorden er en fjord i Askvoll kommune i Vestland. Den er 9 kilometer lang, og går nordøstover fra Råneset på Stavenesodden inn til bygda Stongfjorden. Sidefjorden Eidsfjorden går inn på sørsiden av fjorden.
Robert J. Bentley
Sommeren 2010 kom Bentley på en overraskende andreplass, bak Bradley Byrne og foran Tim James, i det republikanske primærvalget i Alabama. Bentley og Byrne møttes dermed i den endelige nominasjonskampen, der tidligere kongressrepresentant Sonny Callahan støttet Bentley, som vant med 56 % av stemmene. I guvernørvalget slo han Ron Sparks fra Det demokratiske parti med over 58 % av stemmene og en margin på 230 000 stemmer.
Stongfjorden
Det ligger mindre bygder og gårder hele veien langs fjordsidene. På sørsida ligger Folvåg, Størdal og Stavsnes, og på nordsida Mjåset, Stubseid, Yndestad og Stong.
Fylkesvei 363 går langs nordsida av fjorden, mens riksvei 609 går langs sørsida.
4K-oppløsning
4K-oppløsning (også kalt 4K2K, 4K) refererer til fjernsynskjermer eller dataskjermer som har en horisontal skjermoppløsning på 4096 piksler. Flere 4K-oppløsninger finnes innenfor digital-TV og digital kinematografi. På TV-er og forbrukselektronikk, er 4K Ultra-high-definition television (UHD) eller UHD-1 de dominerende 4K-standarder. Innenfor filmindustrien er Digital Cinema Initiatives (DCI) den dominerende 4K-standard. I 2015 økte markedsandelen for 4K fjernsyn betraktelig, ettersom prisene sank dramatisk i 2014 og 2015. I 2025 er det forventet at over halvparten av husholdningene i USA har et 4K-kapabelt TV (2160p), som vil ha en mye raskere adopsjonsrate enn vanlig HD (1080p).
Andelen av solgte TV-er i Norge, som har 4K-oppløsning var 47 % i 2017 og 92 % i 2019.
Irving van Nes
Irving van Nes (født 18. desember 1949) er en nederlandsk landhockeyspiller.
Han representerte Nederland under Sommer-OL 1972 i München, hvor laget hans ble nummer 4.
Sibalom
Sibalom (Bayan ng Sibalom) er en kommune på Filippinene. Kommunen ligger i landsdelen Visayas, og tilhører provinsen Antique.
Barangayer
Kommunen er inndelt i 76 barangayer per 30. september 2019.
Nico Spits
Nico Spits (født 7. september 1943) er en nederlandsk landhockeyspiller.
Han representerte Nederland under Sommer-OL 1972 i München, hvor laget hans ble nummer 4.
OverlayFS
OverlayFS er et POSIX-kompatibelt union mount filsystem for Linuxkjernen. OverlayFS ble integrert i Linuxkjernen i versjon 3.8 den 7. desember 2014. Det ble forbedret i versjon 4.0, med forbedringer som var nødvendig for overlay2 drivere for lagring i Docker.
Gran Turismo (videospill)
Gran Turismo er et bilspill til PlayStation som kom ut i 1997. Det er det første spillet i Gran Turismo-serien. Det ble utviklet av Polys Entertainment og gitt ut av Sony Computer Entertainment.
Spillet har 180 biler og 11 baner å velge mellom.
Bradley Cooper (friidrettsutøver)
Bradley Cooper (født 30. juni 1957) er en bahamansk tidligere friidrettsutøver som spesialiserte seg i diskoskast.
Han representerte landet sitt under Sommer-OL 1984 i Los Angeles, der han ble utslått i kvalifiseringen i diskos.
Jeroen Zweerts
Jeroen Zweerts (født 3. februar 1945) er en nederlandsk landhockeyspiller.
Han representerte Nederland under Sommer-OL 1972 i München, hvor laget hans ble nummer 4.
UNAMET
UNAMET, formelt United Nations Mission in East Timor, var en fredsbevarende FN-styrke opprettet 11. juni 1999 av FNs sikkerhetsråd ved resolusjon 1246. Styrken skulle organisere en folkeavstemning der velgerne i Øst-Timor fikk avgjøre om landet skulle tilhøre Indonesia eller bli en selvstendig stat. Folkeavstemningen ble avholdt 30. august 1999 og UNTAET fikk sitt mandat forlenget til 30. september samme år ved sikkerhetsrådsresolusjon 1257. Resultatet ble at velgerne valgt selvstendighet og det kom til voldeligheter. FN autoriserte da International Force for East Timor (INTERFET) for å ivareta sikkerheten i landet og satte inn overgangsadministrasjonen UNTAET.
På det meste rådde UNAMET over 50 militærobservatører og 271 politifolk, støttet av internasjonalt og lokalt sivilt ansatte, samt frivillige fra FNs fredskorps.
Marx (Kirby)
Marx er et figur fra Kirby-serien. Han er en rundt lavendelvesen, ligner på Kirby, men har ingen armer, iført en jesterhue, et slips og brune sko.
I begynnelsen av det sjette og siste kapitlet, «Milky Way Wishes», forteller Marx Kirby om hvordan solen og månen kjemper, og at bare kraften til en kjemisk-mekanisk skapning som heter Nova, kan få dem til å stoppe, og sende Kirby på eventyret. Idet Nova ser ut, skyver Marx plutselig Kirby ut av veien og forklarer at han var den som startet kampen mellom solen og månen. Marx blir til en sterkere form av seg selv, noe som er større enn den opprinnelige formen med huggtenner og gule vinger som ser ut som to lange armer med klør. Når solen og månen holder Nova tilbake, rir Kirby et magisk stjerneskip inn i Nova og deaktiverer sitt hjerte. Da beseirer han Marx og sender inn i Nova for å ødelegge dem begge.